**Óravázlat**

**Tanítók:** Makfalviné Ködmön Rita és Sajben Ilona

**Osztály:** 2.b

**Műveltségi terület**: vizuális nevelés, technika

**Tantárgyi kapcsolat**: magyar irodalom környezetismeret, etika, ének-zene, matematika

**Óra típusa:** komplex (elemző és alkotó tevékenységre egyaránt épül)

# Tanítási eszközök, anyagok:

1. tanuló: nagyobb fehér kövek, színes ceruza, rajzpapír, tempera, akril festék, Szitakötő folyóirat 43. száma

b) tanító: öngyújtó (a papír régiessé tételéhez), Szitakötő folyóirat 43. száma

**Módszerek, eljárások:** beszélgetés, magyarázat, irányítás, vita, ismétlés, gyakorlati munka, ellenőrzés, értékelés

**Célok:** ismeretszerzés, alkalmazás, problémamegoldás, páros munka élménye, személyiségfejlesztés, tolerancia

**Szervezési formák:** frontális, páros és egyéni munka

**Óra időtartama:** 90 perc

**Időpont:** 2018. szeptember 6.

# Alapvető feladatok:

* + a mese mondanivalójának megismerése\irodalmi élmény-szerzés
  + a 41. számban lévő mese felelevenítése beszélgetés utján
  + az anyanyelvi kommunikáció, verbális kifejezésmód fejlesztése a mese feldolgozása során
  + matematikából a pénz fogalma, értéke
  + saját élmények felelevenítése, megosztása
  + képzelőerő fejlesztése
  + vizuális emlékezet fejlesztése
  + lényeglátó képesség fejlesztése
  + az ítélőképesség, az erkölcsi és esztétikai érzék fejlesztése
  + saját vélemény megalkotásának és kifejezésének képessége, mások véleményének megértése, elfogadása
  + együttműködésre való képesség fejlesztése a páros munka során

**Felhasznált források**: Szitakötő folyóirat 43. szám (Liget Műhely Alapítvány)

**Fejlesztési területek:**

* szövegértés
* kommunikáció
* kreatív gondolkodás
* képzelet
* kooperáció
* lényegkiemelés
* analitikus gondolkodás
* problémamegoldó gondolkodás
* következtetés
* kreativitás
* figyelem
* emlékezet

**Felhasznált források:** Szitakötő folyóirat 43. szám (Liget Műhely Alapítvány), <https://www.youtube.com/watch?v=P1ZOurqeAAs>, <https://www.youtube.com/watch?v=6_wKl8NtmBo>

1. **Ráhangolódás** 5 perc

Molnár Orsi: Kincs, ami nincs (gyerekdal) meghallgatása.

Beszélgetés a dalról.

1. **Témabejelentés** 1 perc

Ma a KINCS lesz az óránk témája.

1. **A tanulói munka előkészítése**
2. Az első mese bemutatása – Somfai Anna: A kincskeresők gyűrűje25 perc
3. A mese megismerése tanítói bemutató olvasással.
4. Megfigyelési szempontok:

* Hol játszódik a mese?
* Figyeljétek meg kik a szereplők?
* Próbáljátok rögzíteni a fejetekben, hogy milyen helyszíneken játszódik a történet!

1. Beszélgetés a meséről

* Milyen volt a hangulata?
* Kik voltak a szereplők?
* Helyszínek?
* Ismeretlen szavak magyarázata, pl. laboratórium, fénysebesség, anyag stb. (ha szükséges, képek keresése a netről)

1. A második mese bemutatása – Varga Zoltán Zsolt: Az erdei kincstár
2. A mese megismerése tanítói bemutató olvasással.
3. Beszélgetés a meséről

* Honnan ismerősek a szereplők? (Előző évben modelleztünk – kisvasutat építettünk)
* Miből épült a kisvasút?
* Hol tartották a vagyonukat?
* Mi az a vagyon?
* Milyen pénzük van?
* Miből adódott a probléma?
* Kinek mit jelent az a szó, hogy kincs?
* Van olyan kincs is, ami nem látható mások számára? (pl. szeretet, érzések, egy-egy pillanat az életünkben)

1. **Célkitűzés és csoportalakítás**  4 perc

A mai órán ebből a két meséből „lopunk” a munkánkhoz ötletet. Két lehetőség közül választhattok:

* Aki úgy gondol, hogy szívesen időzne a folyóparton gondolatban, s az ott szedett köveket megfestené egy-egy számára kincset érő pillanatot megörökítve, vagy azt rárajzolva, ami neki fontos, válasszon ki magának egy követ!
* Aki pedig a saját kincses térképét rajzolná meg, akár egyedül, akár a választott párjával, az egy rajzlapot vegyen el!

1. **Tervezés, elkészítés** 45 perc

Mindenki önállóan vagy párban dolgozik, pedagógus segít, ha szükséges.

Pihentető, lágy zene a munka alatt. (csobogás, madárdal – természet hangjai is)

1. **Értékelés**

Egymás munkáját kiállítjuk, megnézzük és beszélgetünk róla. 10 perc

**Melléklet:**

Munkafolyamat és kész munkák

  

  

     

  

  

  

